Soektog na vermiste 9-jarige eindig tragies | Maroela Media
Soektog na vermiste 9-jarige eindig tragies
Previledge Mabvongwe. Foto: Verskaf
Die soektog na 'n negejarige meisie van Kraaifontein in Kaapstad, wat sedert Maandag vermis was, het tot 'n tragiese einde gekom.
Sers. Noloyiso Rwexana, provinsiale polisiewoordvoerder van die Wes-Kaap, het gesê die liggaam, vermoedelik dié van Previledge Mabvongwe, is Donderdag om 08:40 op 'n stortingsterrein in Sam Jokozela, Bloekombos, aangetref.
"Die meisie was steeds in haar skoolklere toe haar liggaam gevind is," het Rwexana gesê.
Previledge is Maandag omstreeks 16:00 die laaste keer lewend gesien toe sy deur 'n minibustaxi naby haar huis in Kraaifontein afgelaai is. 'n Soektog na haar is van stapel gestuur nadat sy nie soos gewoonlik by die huis aangekom het nie.
Die oorsaak van haar dood is nie bekend nie en sal deur 'n nadoodse ondersoek vasgestel word.
Die polisie ondersoek 'n saak van ontvoering en moord en het Donderdag die stortingsterrein vir enige leidrade gefynkam.
Enigiemand met inligting wat die polisie in hul ondersoek kan bystaan, word versoek om kapt. Loganathan Chetty by 082 522 1039 te bel.
Dlamini hoef nie op te dok oor Sassa-debakel
Oudpresident van SA gaan Zim-ondersoek lei
Dit is tragies. Sterkte aan die gesin en familie. Geen ouer moet hierdie deurstaan nie.
Kom ek gee julle 'n brief dat ook verkragting deel is hiervan. Hierdie is nou 'n alledaagse verskynsel of hoe, Lindiwe?
Vrouemaand (???? wat beteken dit???) ???
Dit is baie hartseer. So tragies. Wil nie eers dink waardeer is die klein lyfie nie. Hoe wreed is hierdie grootmens-wêreld net nie.